
# Фәүзия Солтан: «Җаның барда сөю калыр»

(ШИГЫРЬ)

Сөюеңне йөрәгеңә күмеп,

Озак яши алырсыңмы?

Йөрәгеңдә сөю булыр,

Күз алдыңда торыр сыны.

Күмү булыр микән соң ул,

Йөрәгеңдә сөю булгач.

Типкән саен, кан йөреше

Саныңа көч биреп торгач.

Салмак кына вөҗүдеңне

Сөю хисе чолгап алыр.

Күмгән булып азапланма –

Җаның барда сөю калыр.



Следите за самым важным и интересным в Telegram-каналеТатмедиа

## Нет комментариев
Фәүзия Солтан: «Җаның барда сөю калыр»